section_heading: Radnja
paragraph_text: Divovski brodovi se pojavljuju iznad 29 glavnih gradova po cijelom svijetu, i Anna (Morena Baccarin), lijepa i karizmatična vođa vanzemaljskih "Posjetitelja", izjavljuje kako dolaze u miru. Posjetitelji tvrde da trebaju samo malu količinu Zemljinih resursa, i da su zauzvrat spremni dijeliti svoju naprednu tehnologiju i medicinska dostignuća. Dok mali broj ljudi počinje sumnjati u iskrenost naizgled dobronamjernih Posjetitelja, FBI-eva agentica Erica Evans (Elizabeth Mitchell) otkrije da su vanzemaljci zapravo reptili koji "nose" ljudsku kožu, kao i da se desetljećima infiltriraju u vlade, poslovni sektor i religijske institucije, a sada su u završnoj fazi plana osvajanja Zemlje. Erica ulazi u pokret otpora, u kojem je i Ryan Nichols (Morris Chestnut), Posjetiteljski "agent spavač", koji je s vremenom razvio ljudske emocije i sada želi spasiti čovječanstvo. Njihova pobuna postaje dio većeg pokreta otpora pod nazivom "Peta kolona", u kojem su i ljudi, ali i Posjetitelji koji se ne slažu s Anninim nedefiniranim, ali zlokobnim planovima za planet i čovječanstvo.